钦定古今图书集成/明伦汇编/官常典/第124卷 > 明
## 钦定古今图书集成/明伦汇编/官常典/第124卷 > 明

### 太祖洪武元年诏免颜氏子孙差徭

按《陋巷志》：洪武元年十二月十九日，礼部崔尚书等
官于谨身殿西廊下，钦奉圣旨：“以颜氏惟大宗免差，
馀枝不免，钦此。”

洪武十八年，“诏释《孟子》及圣贤子孙轮作者。”

按：《明大政纪》：“洪武十八年十月癸巳，诏工部释孟氏
子孙有罪输作者，仍询圣贤之后在输作者，依例释
之。”

### 英宗正统元年敕教养圣贤子孙

按《道州志》：正统元年七月十七日，顺天府推官徐郁
题褒崇道学事，乞敕该部转行各处，将圣贤子孙体
访上闻，照例优免。奏入，下六部都察院议，如所奏。从
之。仍于子孙内选聪明俊秀可教养者，不拘名数，送
赴所在儒学读书，拨廪养膳，时加提调，务获成效，以
继先业。若子弟有资质端庄重厚，才学识见可取，堪
为时用者，有司从实甄录，奏闻取自上裁。所司毋得
怠惰延缓循私不公，不加礼优待，有负崇重先贤之
意。

正统二年，诏免宋儒子孙差徭。

按：《明大政纪》：二年六月诏：“凡先圣子孙流寓他处，及
先贤道国公周惇颐、豫国公程颢、洛国公程颐、温国
公司马光、徽国公朱熹之嫡派子孙，所在有司俱免
差役。”

正统七年，诏“免颜氏子孙差役。”

按《陋巷志》：“七年五十九代孙希仁奏请诏命颜氏子
孙并免差役。”

正统十一年，钦定以颜希仁主奉《颜子》祀事。

按《陋巷志宗子世表》：“颜子五十九代孙希仁，十一年
钦定主奉祠事。”

### 代宗景泰二年幸学召二氏子孙观礼并授五经博士

按《明大政纪》：“景泰二年四月，诏颜子后裔希惠、孟子
后裔希文，并授翰林院五经博士。”

按《陋巷志》：“二年，驾幸太学，释奠先师孔子，以陈懋分
献颜子，钦取五十九代主奉祀事，嫡孙颜希仁等二
人赴京陪祀，赐纻丝衣一套，仍赐宴于礼部。”

按《兖州府志》：“二年，上幸太学，召衍圣公颜缙率二氏
子孙观礼，赐一品服，遂著为令。”

景泰六年，授程、朱二氏后，世袭“《五经》博士。”

按《明大政纪》：“六年夏六月，以宋儒朱熹裔孙梴为翰
林五经博士，世袭。”

按《嵩县志》，“六年录起伊川，后比颜孟例，授翰林院五
经博士，世袭以奉祭祀。”

景泰七年，以周子嫡孙冕世袭“《五经》博士。”

按《道州志》：“七年五月二十二日，以先生嫡孙周冕世
袭翰林院五经博士，仍回原籍，以奉祭祀。”

### 英宗天顺六年诏以颜议袭五经博士

按《陋巷志》：“天顺六年，以复圣宗系紊乱，颜希惠不系
黜罢，仍以希仁长子议为宗，授翰林院五经博士。”

### 宪宗成化元年给三氏学印令三年贡一人并赐颜氏朝贺第宅

按《明大政纪》：“成化元年三月，上祀太学，释奠先师孔
子，祭酒司马恂率学官诸生表谢，赐祭酒等官及孔颜、孟三氏子孙袭衣及诸生宝钞。十一月，给孔、颜、孟
三氏学印，令三年贡有学行者一人入国学。”

按：《明会典》：“元年，令三氏学三年贡一人，提学官考试
起送。”

按《陋巷志》：“元年，驾幸太学，命礼部主事张谨行，取六
十代孙翰林院五经博士颜议并族人二名赴京陪
祀，赐纻丝衣一套、冠带，仍赐宴于礼部，族人各纻丝
一套。于时复圣后裔朝贺，未有第宅，颜议入奏可之，
赐第于东安门外，入觐驰驿，定为常例。”

成化十二年，命朱子后世袭“《五经》博士。”

按《明大政纪》，十二年七月“庚戌，命宋儒朱熹十世孙
炖，袭五经博士，奉祀事。”

### 武宗正德四年定颜孟二氏子孙岁贡例

按：《明会典》，“正德四年，令三氏学，每三年贡孔氏子孙
一人，至第四次方贡颜孟子孙一人。仍行提学官考
选曾经科举者，不许将年老无学之人，一概入选收
用。”

### 世宗嘉靖二年始命婺源朱氏子孙为五经博士

按《婺源县志》：“武宗正德间，科臣戴铣、汪元锡、御史王
完后先奏请以朱子继孔子者也。”重朱子所以重孔
子。查得孔氏嫡长之裔，随南迁居浙之衢州，徙居曲
阜者，皆其支庶，累朝录荫，惟曲阜子孙应袭公爵，而
衢不与，盖阙里为重故也。今照朱氏婺源，与孔氏曲
阜，闽之建安与浙之衢州，事体同符。朱氏在建安者，
“恩典已隆，婺源子孙，顾不得录荫，主祀尤为缺典。乞
照孔氏阙里义例，录荫婺源子孙，贤而嫡长一人，量
授博士等官，以掌祠事”等因，题奏行府。复查据本府
知府张芹奏保朱墅系文公十一代嫡派孙居婺源
者，既已查勘是实，合无将朱墅量授荫录，主奉婺源
祠事。伏蒙礼部左侍郎贾咏具题，嘉靖二年奉旨：“朱
墅准与作翰林院五经博士。”三十七年，又用本学训
导席端言，俾世荫录勿绝。

嘉靖十三年，诏访求曾子后授以世袭五经博士。
按《嘉祥县志》：“十三年吏部左侍郎顾鼎臣奏，为崇植
先贤系胄，以隆道化事。窃惟尧舜禹汤文、武、周公之
道，传至孔子而大明，其德与功，垂之万世，直与天地
同其高厚矣。孔子传之曾子，曾子传之子思，子思传
之孟子，不惟心相授受，且笔之于书，以诏后世。泄天
地之精蕴，揭宇宙之纲维，汇六经之渊源，扫百家之
蹊径。”考之《论语》《大学》《中庸》《孟子》所载，如“一贯”之旨，正
心修身之学，中和位育之功，性善诚明之说，王霸义
利之辨，微言妙道，不一而足，真所谓“为天地立心，为
生民立命，为往圣继绝学，为万世开太平”者。然则曾
子之功岂小补哉？暴秦坑焚之后，道学不明。汉司马
迁号称良史，其序《孔门弟子列传》，但曰“孔子以曾参
能通孝道，故授之业，作《孝经》”而已。唐韩愈窃附于圣
人之徒，其序道统之传，直以孟子上接孔子，他尚何
说哉？良由《大学》《中庸》二书混于《戴记》篇中，不与《论语》
并显，学者莫知其为学之枢奥而讨论之。是以时君
世主，徒知推尊颜、孟，而忽于曾子、子思。自唐迨宋，虽
加曾子封爵而从祀犹列于十哲之后，子思则杳无
闻焉。宋仁宗始表章《学》《庸》二书，而程颢、程颐、朱熹诸
儒更相发明，愬流穷源，使天下后世晓然知道统授
受之功，曾子为大，而子思次之。咸淳三年，始封曾子
为郕国公，子思为沂国公，位次于颜子，跻于盂子之
上，而四配之位始正，是万古不易之论也。我太祖高
皇帝御极之初，首诏孔氏子孙袭封衍圣公，并世袭
知县，悉如前代旧制。弘治间，因修颜子、孟子庙，特置
世袭翰林院五经博士各一人以主祀事，此孝宗皇
帝稽古右文之盛举也。夫曾子传道之功优于颜子，
而孟子私淑于曾子、子思。今颜、孟子孙皆世袭博士，
而曾子之后独不得沾一命之荣，岂非古今之阙典
也哉？当时典礼守土之臣曾无一言及此者，岂以曾
子子孙散在四方，历世久远，谱系不明，恐有冒滥之
弊？尝考《春秋》之时，莒人灭鄫，太子巫仕鲁，去邑为“曾。”
然则曾子去受姓之祖甚近也。后世几曾姓者，孰非
曾子之子孙乎？又访得正德年间，今都御史钱宏任
山东按察司佥事，巡历至嘉祥，谒曾子祠墓。因令有
司访求附近编氓中曾姓，得一农夫于深山中，貌甚
朴野，询之果曾子之后也。不知钱宏当时何不请于
朝，而复使之沦没耶？必以其人鄙陋，不可厕于衣冠
之列故耳。臣愚以为先王兴灭继绝，崇德报功，其意
甚广，其道甚“远，不当因其子孙无贤而遂已也。”臣自
入仕以来，见三氏子孙来朝，辄有感于衷，耿耿不忘，
几三十年。兹者恭遇皇上厘正孔庙祀典，一洗前代
陋规，重劳圣驾临幸国学，躬亲释奠之礼。臣谬以章
句之儒，得预俎豆之事；欣荣鼓舞，不能自已，乃敢陈
其愚见，仰渎宸严。夫亦数千载未备之典，必有待“于
今日。欤乞敕内阁、礼部议拟，取自圣裁，准照弘治间
颜、孟二氏事例，访求曾氏子孙相应者一人，授以翰
林院五经博士，世世承袭，俾守曾子祠墓，以主祀事斯文幸甚。”奉圣旨：“礼部看了来说。”　按曾子六十二
代孙曾承业《请祭田疏》，臣自祖以来，世为山东嘉祥
县人。迨祖曾据丁逆莽之乱，远离故土，避难江西，遂
卜居于永丰，捐弃其庐舍，先祀不绝者，盖如线耳。以
故祭田佃户，一概遗失。恭遇世宗肃皇帝御极十有
三年，追思前贤，俯询宗派，令查有曾氏嫡派子孙应
承袭者，仍世其官。寻蒙大学士顾鼎臣请旨遍访臣
祖质粹，自江西抱谱应诏，即据山东、江西等衙门覆
勘相同，遂荷特恩，准世袭翰林院《五经》博士，仍照颜、
孟事例，拨给祭田、佃户等项，永供庙祀。夫以先贤之
裔，久栖迟于异土，草莽之贱，骤受职于清华，盖千载
一时矣。比蒙山东抚按转行该府州县拨给。不意臣
祖质粹即世，臣父继祖复尔丧明，遂致迁延日久，未
蒙覆夺。及臣承袭，尚未奏讨。窃念臣以流离之子，幸
得被“先世之冠裳，窃蓺林之俊彦，揣分自惟，亦宠荣
极矣，岂敢别有觊觎？但臣祖曾子，其有功于圣门，既
与颜、孟相同；臣今承袭，其受职于天朝，亦与颜、孟无
异。陛下崇德报功之典，优异钦恤之恩，固无所丰啬
于其间也。乃二氏子孙，久沐厚典，臣尚未沾实惠，且
春秋二祀，殊乏笾豆簠簋之品，老稚数口”，实鲜归膰
致胙之仪。是以罔避自陈之嫌，敢哀鸣于君父之侧。
伏望皇上垂念先贤，敕下该部查照颜、孟事例，一体
题覆，俾给祭田、佃户等项。庶臣供祀，俯仰有赖，而臣
祖参沐恩宠于九原为益深矣。臣不胜吁天待命之
至！奉圣旨：“礼部知道。”

### 神宗万历元年辨正曾氏应袭嫡裔

按《嘉祥县志》：万历元年，吏科给事中李盛春，为儒臣
冒袭构争，乞赐勘究，以正恩典，以杜侥幸事。臣惟大
圣大贤之后，国家特世荫其官，以祀守庙墓，重儒先
也。官必嫡袭，嫡绝而以次支继，大都必勘结详明，族
属平服，永无争议，乃许袭之，防诈冒也。荫典所关，法
例具存。虽有大奸巨猾之徒，通贿营求，干权钻刺，谁
得而紊冒其间者？乃今山东兖州府嘉祥县近袭翰
林院五经博士曾衮朦胧冒袭之弊，则大有可议者。”
臣待罪该科，职司纠驳，偶有睹闻，不得不为皇上陈
之。臣八月十七日进科，见有原任博士曾质粹孙曾
继祖投揭一书，名曰《叫天录》。至九月初一日，衮亦投
揭，次日接到继祖一本，奏乞天恩惩冒袭，正苗裔，以
昭国法事，奉圣旨：“礼部知道。”臣参看得奏揭情词，窃
谓曾参后裔，今是何嫡支继祖，应否承袭，自有谱系
可查。未敢妄拟，姑就各具揭帖，以理法质之，则衮之
袭有可议者。五。揭称：曾参原籍山东，至十五世孙曾
据挈家迁江西，居庐陵诸郡。嘉靖十三年，世宗肃皇
帝遍求天下质粹，始“自江西保送承荫博士，当是时，
查衮业已为永丰县学生员矣，果使系嫡，即宜应访
告明本省衙门起送。”胡乃与伊亲兄曾嵩于提学副
使考审时，俱称生长南方，不乐北徙，具结送质粹赴
部，奏准颜、孟二氏例，世袭翰林博士。夫衮不争于质
粹未受新荫之先，乃阅二十年馀而后构争于其孙
继祖，则当时观望惮迁之意，与近来乘机冒袭之情
显然可见。此大可议者一也。衮揭质粹原系支派借
袭，而继祖则谓“曾氏故无博士，自质粹始。”臣愚以为
凡始受荫之人，即异日子孙世袭张本，况儒荫美秩，
谁肯安心借人，使质粹以支派冒袭，就当于其存日
告争，何故嘿嘿至其没后而始争袭之也？“又使衮果
当袭曩应贡具奏时该部何以参看曾衮应贡来京
意图争袭似难凭信”等语。夫该部之批参想缘违例
迟难而始袭显然冒争此大可议者二也。儒荫熙朝
重典比别荫不同而曾氏系在山东江西必当取两
省勘结二氏合族情词乃为无弊据揭衮奏行江西
不行山东专取亲属保结“而不同质粹一支对理，则
偏徇之情难凭，朦胧之弊莫掩。此大可议者三也。”荫
袭之法，嫡绝次承，兄终弟及，例也。继祖揭衮，见有亲
兄曾嵩，而衮揭不辨，则嵩在可知，即衮支当袭，前此
曾嵩应贡时，胡不奏袭博士，而甘选永淳县训导。荫
不先亲兄而遽及弟，弟反承宗荫而顾违兄，兄弟之
伦废，嫡次之序淆。此大可议者四也。又荫必以嫡，衮
之是嫡与否，未可知也。若以大义论之，臣读曾子“《诚
意章》，以无自欺为训，及论齐家，则曰：“一家让，一国兴。”
让若衮非嫡冒袭，则既欺其心，又欺其族，又欺其兄，
悖祖参无自欺之训矣。倡劫争而寡恬退，悖祖参一
家让之训矣。曾子事亲养志，衮袭非其正，逆曾子之
志决不欲也。以之祀守庙墓肯歆其祀而妥灵地下
耶此大可议者五也。衮儒先之后业儒者类多怀反
乌之情以故该部止据该省衙门勘结题覆衮幸得
袭今官臣何独敢苛责为也但以袭荫必须正当恩
典岂容诈冒一有诈冒即再易之不为嫌要于其当
使不可争若冒袭而不行参究恐将来觊觎之徒，未
必不比例奏扰之纷纷也。参照博士曾衮，系叨贤裔，
行埒市徒。安土惮迁。初已无追远之念；乘机攘夺，继
乃萌穿窬之心。越次以袭官，固为不弟；构争而冒袭似属欺公。即其老猾以遍干，显是侥幸而苟免。所当
参究，以儆诈冒者也。伏乞敕下该部，即行山东、江西
抚按，复令所属司府县学衙门，虚心秉公，毋以近经
题衮为嫌。务查《曾氏族谱》，拘集合族对理，取具三氏
并各干公结，实实应袭，嫡支送部另题请夺。庶世袭
永杜后争，恩荫不致冒袭。虽所谓爱理法，即所以爱
先贤也。奉圣旨：“该部知道。”

按《滋阳县志》：邑人吏科都给事中刘不息，为遵明旨
重始爵以斥奸邪，以正大贤后裔事。臣等窃惟治道
以崇儒为重，人臣以君命为尊，始封已定，奚啻左券
弗可易也。岂意纪纲大明之时，而有此覆盆之冤哉！
臣等待罪该科，谊不容嘿，谨以耳目所闻见者，披沥
为我皇上陈之。谨按先贤曾参，山东嘉祥人也。其孙
“曾据，因汉末兵乱，携家过江，寓江西之豫章吉阳郡，
迄今二千馀年矣。幸荷世庙悯念斯文，崇重祀典，以
曾子与颜、孟同，而庙祀与颜、孟异。是以嘉靖十三年
间，礼部移文遍求天下，但系曾氏子孙，虽极其疏远，
有可征据者，亦在所求。”臣等仰思世庙推恩之意，为
曾氏世代绵远，但得曾子之后，即可以奉祀矣。比时
曾质粹、曾嵩、曾衮俱在也。衮、嵩若于世代为嫡，自当
庆此遭逢之非偶，而上应君命除坟庙矣。何徐提学
面鞫之，则曰：“生长南方，不乐北徙。”夫果曾氏之嫡也，
何为不愿北耶？嵩、衮而果不欲北也，则于君命祖茔
若秦越相视，邈不关心，而伦理恩义咸泯绝矣。独曾
质粹首承礼部访求之檄，赍捧江西起送之文，破家
北迁，间关赴部，遂奉圣旨：“既勘得曾质粹系先儒曾
子之后，准照颜、孟二氏例，授翰林院五经博士，仍与
世袭。钦此。”大哉皇言！不惟表章先儒于既往，又杜绝
争弊于将来。夫授以五经博士，是质粹之前未有博
士也；仍与世袭，是质粹之子孙世袭也。拟之建国封
侯之例，质粹即始封之君也。苟非自罹重罪，虽朝廷
亦不得而轻废之也，况其他乎？岂期巨奸如曾衮者，
恣钱神之贿属，肆卖鬼之幻术，朦胧冒袭，欺君背旨，
其罪有可胜诛者哉！夫衮，嵩之弟也，嵩尚不可袭，况
衮乎？衮罢官也，未官已不得袭，况褫官者乎？背祖而
不果北徙，非孝也；背命而争夺职官，非忠“也。不孝不
忠之人而滥列儒官，不惟无以示风化，即使奉曾氏
之宗庙，臣等不知守正诚确如先儒曾参者，肯享其
祀否耶？坐视于质粹未命之前，而眇浩荡之鸿恩；攘
夺于质粹既没之后，而违已成之明命。若衮者，诚奸
巧之尤，而欺罔之甚者矣，如天理人心何哉？”臣等以
为明旨未下之前，则庶不可以先嫡；明旨既下之后，
则不愿北徙者，又安得以夺始授君命之后乎？自《明
旨》己下，而不愿北者，虽嫡不嫡，况世代寥远，其所谓
嫡庶者，又非明有征据者乎？彼文书私约，不过捏写
以欺罔天听耳，即使果有之，亦不过彼此私情，敢与
君上之明旨抗耶？不以君旨为可据，而以《私约》为足
凭；不以不“愿北徙之情为实案，而以酬劳为辞。诸臣
之勘之覆者，皆非也。”臣等咸不敢苛论矣。万历元年
八月间，科臣李盛春目睹衮等之争辨，深恨曾、衮之
奸邪，具疏上渎，荷蒙俞允。臣等此时，惟知以查质粹
之子孙应袭者为是，而独勘曾嵩之子孙应袭者为
非。夫何部议未定，舍其是，从其非，致使曾质粹“之嫡
孙继祖独抱冤恨，吁天悲号，凡有人心，不忍闻见，岂
宜湛恩汪秽之时而乃有此向隅之泣耶？”臣等以为
继衮之是非不待辨，而继祖之子与嵩之子，其承袭
亦不必辨，唯于世庙定之矣。始官在质粹，世袭在质
粹，锡之于天子者，自当传之于子孙，孰得而夺之？夺
之即背违成命矣。今日衮既可“以夺继祖，焉保他日
无夺衮者出乎？争者藉藉，论者纷纷，是弃朝廷之命，
视世爵为奇货，不亦上违世庙之殊恩，下渎先儒之
庙祀乎！”近闻江西之勘，又有以曾嵩之子枢承袭者。
夫曾衮既革，而嵩子承之，是衮之奸，不幸而不得行
于身，犹幸而得行于侄，何异于垄断之登，而扬州之
鹤耶？其于世庙明旨，均为背矣。伏乞我皇上敕下礼
部，从公覆议，务遵成命，勿泥前辙。将曾继祖之子承
袭五经博士，将曾衮革职，以治其违命冒袭之罪。庶
恩命出自朝廷，而奸伪或有所惩矣。奉圣旨：“是。”
万历十六年，礼部请列曾氏子孙入三氏学，改为四
氏学。

按：于慎行《四氏学碑记》“万历十六年，入曾子后裔。”盖
从御史毛公在之请也，易名为四氏学。

按《嘉祥县志》礼部一本，巡历事竣，敬陈补遍救弊之
略，以备采择事。该山东巡按毛在题前事，奉圣旨：“该
部知道，钦此。”抄出到部，送司案呈到部。除议各道之
分任九款，系隶各衙门列上请圣裁定夺，恭候敕下
臣等遵奉施行。一开贤裔之均收前件，臣等议得：国
家设立三氏学，优崇圣贤后裔亦以胥教诲而育才
俊也。但止及孔、颜孟，而不及曾氏者，缘曾子子孙流
寓江西，至嘉靖年间，奉钦依世袭博士，始复还山东，
依守坟庙。今虽子孙微弱，尚未蕃衍，但均系先贤之后，教养作兴，委不可独缺。既经巡按御史毛在条陈，
咨吏部知会，并咨都察院转行巡按御史提学及各
衙门，以后曾氏子孙，果读书向方，堪以作养者，俱送
入该学。其考选、应试，廪、增、起贡，悉照三氏例施行。至
于遇有朝廷大典礼，与孔、颜、孟子孙一体行取，赴京
观礼。庶圣恩普照，贤裔均霑，其于崇儒重道之典，益
复增光。伏乞圣裁。奉圣旨：“是。”

### 熹宗天启二年命授宋儒张载裔孙五经博士

按《郿县志》，“天启二年，命先儒张横渠十四代孙文运
与程、朱苖裔一体授翰林院五经博士。”

### 愍帝崇祯六年再行辨正曾氏应袭嫡裔

按《嘉祥县志》：宗圣六十三代孙曾弘毅，为微臣世职
久延，谨述先朝采访勘覆始末，仰祈圣断，以惩诈伪，
以杜后争事：窃照臣于崇祯六年五月间，因浙江绍
兴府会稽县生员曾益冒认贤裔，希图争袭，臣已具
疏控陈。奉圣旨：“该部知道。钦此。”此时自当静听公论，
圣明裁断，但恐异日狡谋再肆哓哓，臣谨述采访始
末及注销事件，为我皇上陈之。先是嘉靖十三年，礼
部移文天下，遍访曾氏子孙。臣五十九代祖曾质粹，
首承礼部采访勘覆，并江西保举，起送赴部。奉世庙
圣旨：“既勘得曾质粹系先儒曾子之后，准照颜孟二
氏例，授翰林院五经博士，仍与世袭，钦此。”时有巨奸
曾衮，朦胧冒袭，礼部从公参劾，将曾衮革职，仍奏请
提问，以治冒袭之罪。又万历元年八月间，吏科都给
事中刘不息等题同前事，乞将曾衮削夺，仍命曾质
粹子孙承袭博士，永杜争端。奉旨：“是。钦此。”钦遵。臣祖
孙袭职，至今五世，岂期又有曾益朦胧冒认嫡裔。昨
崇祯六年八月内，礼科为按月注销事。礼科署科事
给事中卢兆龙等参看得曾益所奏象贤嫡裔宜清
等事，宗圣裔嗣久定，何以忽起争端，于例有碍，均应
立案不行。八月十三日奉圣旨：“知道了，礼部知道。钦
此。今公论已定，自有处分。第臣庆贺”事竣，例当陛辞，
诚恐曾益画工清客，出入多门，鬼蜮百端，妄营再扰，
以希侥幸。臣不一言点破，则彼奸原疏在部虽经参
寝，尚未除根，终留他日起争之地。恳祈圣明敕下该
部，将益原疏与臣疏，从公覆正，永杜后争。庶奸谋不
生，而宗祀不致紊乱矣。臣谨此具奏，无任激切待命
之至。奉圣旨：“该部知道。”　又疏为奸冒圣裔，紊乱典
章，营谋日狡，欺肆愈横。恳乞圣断，立赐剖决，以惩诈
伪，以伸国宪事：窃照臣十五世祖据避乱江右，至五
十九世祖质粹，当世宗皇帝咨访《赍谱》应诏部科，屡
核非赝，先准衣巾奉祀，后始定封，至详悉也。嗣有同
宗曾衮冒袭，旋被勘劾，竟蒙旨褫夺，准臣祖荫袭。迄
今爵承五世，恩叨六朝。突有绍兴曾益，因同姓，顿造
狂谋，崇祯二年间，假托献赋，少为尝试，当被科臣冯
杰参益诈冒，幸得漏网。崇祯五年间，妄奏为象贤嫡
裔宜清等事，被礼部尚书黄汝良察益奸妄，立案不
行卷照，将益虚诳等情，具本控陈。奉圣旨：“该部知道。”
益乘黄尚书回籍，钻干行浙单查崇祯六年礼科署
科事给事中卢兆龙等，为按月注销事。参看得曾益
为象贤嫡裔宜清等事，宗圣裔嗣久定，何以忽起争
端，于例有碍，立案不行。奉圣旨：“知道了，礼部知道，钦
此。”臣因庆贺入觐曾益神奸，复具本为微臣世职久
延等事，奉圣旨：“该部知道，钦此。”臣谓益屡经科参，当
知自敛。部司因浙文含糊无凭，正行覆奏间，益咆咻
部堂，凌侮司官。部司遂复行山东、江西彻底清查。益
揣魑魅难逃，电照去年十月内妄奏为圣裔核嫡已
真等情，渎聒宸聪。且疏语狂肆不经其引。《采访》云：如
宋之曾巩、曾肇、曾布，或为曾氏后者。此当时悬揣之
词，非的确之见也。其说江西曾嵩、曾衮、曾质粹应召，
当徐提学面鞫时，嵩、衮各曰不愿北徙，是江西未始
以嵩、衮应召也。又说越以曾南明应召，旨下客死。益
前疏何？云益祖南明，与臣祖质粹“同应召入都，臣祖
质粹受封南明，止乞表忠节。前后异词，欺罔显然，况
原无咨送缘由。”又云：“益祖怘为宋忠臣，阁门死节，宜
宋优恤之，表扬之，又何待于我朝，乃自为吹嘘？果系
阁门死节，何以复有遗类？”又说：曾巩《世系谱》散见于
欧、苏文集，苏止言道统，未及世系。欧且议巩非曾子
后，即欧、苏之文确有可凭，当时经手查勘诸，岂无见
于“《宋史》之足征，而必取信于臣祖之《永丰一谱》”也？其
说臣祖以伪冒逮问，既已逮问，则有干国宪，其何得
受封主祀？况无红本卷案可证。又诋臣祖子夭孙瞽，
残癃接踵，圣灵弗飨。夫人之夭寿不齐，与世系之真
伪奚关？臣祖质粹承袭数载，臣父主祀四十馀年，诰
封“累承，又何得谓圣灵弗飨？益之狂妄如此？臣应候
山东、江西勘文到日，真伪自明，何必赘言。但益奸诡
愈炽，欺罔愈甚，势不得不为皇上陈之。乃臣所奉者，
朝廷之明命；所守者，家传之谱谍；臣所知者，臣祖质
粹为受封之始祖，臣为主祀之嫡孙”，益有何据，翻六
朝之定案，眇诸臣之参驳耶？即益果系“曾氏后裔，何
益之祖父不言，益早年不言，献赋时不言，直至今日言，岂曾氏今日始有嫡耶？部案科参俱在部札，谱谍
暨各省勘札俱在。恳乞皇上敕下九卿科道会议，先
朝之封典，应否变乱？久延之世爵，应否奸冒？臣世守
之谱，与益臆造之谱，何真何伪？历朝之本章，与益杂
引之《外传》，何违何从？仍”治其违命冒滥，庶贤裔以清，
国典以重矣。臣曷胜惶𢙀战栗待命之至。奉圣旨：“该
部知道。”　礼部题覆：疏：看得宗圣后裔，世居东鲁之
武城，至十五世孙曾据者，避新莽之乱，自武城徙豫
章，则曾弘毅之派也。往者恭遇世宗肃皇帝崇儒重
道，特诏访求，于是山东以曾守仁应，江西以曾质粹
应，浙江以曾南明应当日庙堂之上，几经咨勘，几经
参详，乃始舍南明、守仁，而独以质粹主祀。《钦奉肃皇
帝圣旨》，亦既确有凭据，永为信从矣。考其时，微直、守
仁，相安无言，即南明同在访求之列，而仅疏请表祖
曾怘忠节，奉有“该部知道”之旨，并未及宗圣主祀事，
岂非质粹派系彰明，固有以服其心乎？人更五世，时
阅百年，而南明之孙曾益忽起而与质粹之孙曾弘
毅争此世爵。夫宗圣祀典，关系匪轻，臣等何敢臆断？
惟所钦奉者，先朝久颁之明旨，所详按者，三省核实
之回文。虽曾益与弘毅彼此互相诋攻，宗支诚难远
愬。然虚心而断之以理，则划然不可移易耳。当质粹
入应访求，始则奉命衣巾主祀，“既则奉命授《五经》博
士，世袭。”肃皇帝圣旨，炳若日星，皆曾嵩、曾衮、南明、守
仁所共知而共遵者。质粹既故，曾衮辄乘其孙未袭，
百计冒承。维时科臣李盛春及刘不息等各疏劾之，
台臣刘光国等又疏劾之。迄奉明旨，革衮冒袭，仍归
之质粹之孙，无异议也。南明不敢争于同应访求之
初，曾益争之于“后，而谓于理可乎？曾衮不能争于质
粹；方故之日，曾益争之于今，而谓于理可乎？”至查三
省抚按回文，浙江则称史传谱牒墓文，似有可据。然
能知南明为巩、怘之孙，不能定为宗圣之裔，并谓南
明不早辩证，觉有可疑矣。江西则称弘毅嫡派，当年
勘结犁然，而明言曾益引证为冒籍矣；山东则称质
粹应征北徙，袭爵奉祀，业有岁年。曾、益之祖，不争于
应诏之时，又不争于曾衮争袭之候，至今而突有此
奏，宜该弘毅之不平，而士绅氓庶之纷然交哄矣。孔、
颜、孟之孙且公，结弘毅为嫡传，并无冒滥矣。今曾益
乃欲近据宋世二祖，即以世爵嗣宗圣，而谓于理又
可乎？故今质粹之孙弘毅，世承爵秩，主宗圣祀，理无
容更。惟是曾、益之祖，一为宋代大儒，一则阁门死节，
均合祀典。圣朝维风彰教，当亦不靳表扬。合无请旨
给以衣巾，俾世祀家庙，用继南明当年疏乞表扬之
志，则曾、益一派所邀恩于圣明者，固不浅矣。

### 皇清

### 世祖章皇帝顺治元年

《大清会典》：“顺治元年覆准颜、曾、孟仲五经博士由嫡”

派子孙承袭，俱照衍圣公咨送题补。《程朱五经》博士，由礼部具题咨送，嫡派子孙到部题请承袭　。又覆准衍圣公官属，四氏学学录，由孔氏生员题补，四氏学教授由各省生员题补，俱照衍圣公咨送具题。

顺治九年

《大清会典》。顺治九年

上幸国学礼成。王、贝勒、贝子、公等、内院礼部大臣衍

圣公四代子孙、在礼部筵宴一次。

凡遇

皇上幸学之年、先期行取衍圣公、及《五经》博士、并孔

氏“族人生员五人，孔颜、曾、孟仲族人生员各二人” ，到京陪祀。俱本监掌行。先期传集满洲、蒙古、汉军、汉监生演习《礼仪》。至期、各监生服蓝镶青袍迎送。

圣驾。

凡恭遇

圣驾临雍、及

躬诣阙里、于陪祀《五氏》生员内、选择十五名、送监读

书

是年

驾临雍行释奠礼。后三日、

钦赐《五经》博士、及孔、颜、曾、孟仲氏生员、素缎袍各一。

件

顺治十年

《大清会典》：“顺治十年覆准凡陪祀恩贡，免其拨历颜”

《曾孟仲》四氏以州同、州判考用。

顺治十八年

《郿县志》：“崇祯三年，张横渠十四代孙文运卒，子承引应袭。四年，陜西巡按李具题，候服阕袭授。六年，复丁母忧，寻病故。子元祥系十六代孙，顺治十八年。”

命承袭翰林院“《五经》博士